Motivation enhanced deep and meaningful learning with social virtual reality
Authors: Μυστακίδης Στυλιανός 
Published: September 2021

Η ηλεκτρονική μάθηση και η ανοικτή εκπαίδευση καθίστανται βασικοί μέθοδοι εκπαίδευσης για τηναντιμετώπιση των αυξημένων αναγκών μάθησης και κατάρτισης στην τριτοβάθμια εκπαίδευση και τηδια βίου μάθηση στην κοινωνία της γνώσης. Οι τρέχουσες πρακτικές διδασκαλίας και εκμάθησης στην εξ αποστάσεως εκπαίδευση αντιμετωπίζουν σοβαρούς περιορισμούς ως προς την ποιότητα και την αποτελεσματικότητα. Η θεωρία της βαθιάς και ουσιαστικής μάθησης μπορεί δυνητικά να αντιμετωπίσει αυτές τις προκλήσεις, δίνοντας έμφαση στη γνωστική, κοινωνική και συναισθηματική πτυχή της μάθησης, ε-μπλέκοντας ολιστικά το άτομο. Στο πεδίο της εξ αποστάσεως εκπαίδευσης απαιτούνται νέα μοντέλα και πλαίσια για βαθιά και ουσιαστική ηλεκτρονική μάθηση που θα οδηγούν σε υψηλά επίπεδα παρακίνησης, γνωστικής ενασχόλησης και ικανοποίησης των μαθητών. Η παρούσα διατριβή εστιάζει στις μεθόδους ενίσχυσης της παρακίνησης για βαθιά και ουσιαστικήμάθηση στην ηλεκτρονική εκπαίδευση. Ο πρωταρχικός στόχος είναι να διερευνηθεί η επίδραση τωνπροσεγγίσεων ενίσχυσης της παρακίνησης με τη χρήση κοινωνικών περιβαλλόντων εικονικήςπραγματικότητας στην ηλεκτρονική μάθηση και την ανοιχτή εκπαίδευση. Προσεγγίσεις για εγγενήπαρακίνηση που βασίζονται στην παιγνιώδη μάθηση περιλαμβάνουν τον παιγνιώδη σχεδιασμό, τηνπαιχνιδοποίηση και τα παιχνίδια σοβαρού σκοπού. Προηγούμενες εμπειρικές έρευνες στηνπαραδοσιακή διά ζώσης, την υβριδική και την πλήρως εξ αποστάσεως εκπαίδευση έχουν αποφέρειενθαρρυντικά αποτελέσματα. Ωστόσο, είναι αναγκαία η διερεύνηση της επίδρασης των μεθόδωνενίσχυσης της παρακίνησης στην ηλεκτρονική μάθηση και την ανοικτή εκπαίδευση όσον αφορά τηνποιότητα της μάθησης. Μπορεί να βελτιωθεί η ποιότητα της εκπαίδευσης και οι εκπαιδευόμενοι ναβιώσουν βαθιά και ουσιαστική γνώση, όταν το επίκεντρο του εκπαιδευτικού σχεδιασμού και τηςδιδασκαλίας είναι τα εγγενή κίνητρα; Για να κατανοήσουμε την επίδραση της ενίσχυσης των κινήτρων, συντάχθηκαν οκτώ ερευνητικά άρθρα, τα οποία περιγράφουν τα ευρήματα ερευνών με τη χρήση κυρίως μεικτών, ποιοτικών και ποσοτικών μεθόδων. Η διατριβή προτείνει τέσσερα πλαίσια και μοντέλα υπό σχεδιασμό για βαθιά και ουσιαστική γνώση. Το πλαίσιο OpenQuest παρέχει μια βάση για την ανάπτυξη, εφαρμογή κι αξιολόγηση εφαρμογών παιχνιδοποίησης στην ανοικτή εκπαίδευση και την ηλεκτρονική μάθηση. Το Ηλεκτρονικό Δωμάτιο Απόδρασης Σοβαρού Σκοπού είναι ένα πρακτικό μοντέλο για την αξιοποίηση του δυναμικού των παιχνιδιών σοβαρού σκοπού από μεγάλο αριθμό εκπαιδευτών. Το Μικτό Μοντέλο για Βαθιά και Ουσιαστική Γνώση σε Κοινωνικά Περιβάλλοντα Εικονικής Πραγματικότητας μπορεί να βοηθήσει επαγγελματίες της εκπαίδευσης να στρέψουν τον τρόπο διδασκαλίας τους προς τη δυναμική μάθηση υψηλής ποιότητας. Το Μοντέλο Μικτής Στρατηγικής της Πάτρας δύναται να υποστηρίξει ηγέτες σε ιδρύματα και επιχειρήσεις να συντονίσουν και κλιμακώσουν όλες τις σχετικές εκπαιδευτικές και διοικητικές διαδικασίες προς τη βαθιά και ουσιαστική ηλεκτρονική μάθηση. Τα αποτελέσματα και τα συμπεράσματα από την έρευνα αυτή μπορούν να επιταχύνουν τη βελτίωση της ποιότητας της ηλεκτρονικής μάθησης για την αντιμετώπιση των επειγουσών κοινωνικών και οικονομικών αναγκών εκπαίδευσης που επηρεάζουν το μέλλον της τριτοβάθμιας εκπαίδευσης και της δια βίου μάθησης. Η διευκόλυνση της βαθιάς και ουσιαστικής μάθησης στην ηλεκτρονική εκπαίδευση για την παροχή ποιοτικής, ευέλικτης, εξατομικευμένης, μετασχηματίζουσας μάθησης για μεγάλο πλήθη συμμετεχόντων μπορεί να ανοίξει νέους εκπαιδευτικούς ορίζοντες και να οδηγήσει σε νέα επιτεύγματα οικονομικής ανάπτυξης, κοινωνικής προόδου και ευημερίας.